als_Latn dik_Latn sag_Latn
Sot në komunën e Podujevës u mbajt një takim i përbashkët i drejtorit për Shërbime Publike, Mbrojtje dhe Shpëtim z. Faik Muçiqi me përfaqësuesit e FSK-së nënkolonel Fadil Hadërxhonaj, zyrtarin e Departamentit për Bashkëpunim Civil-Ushtarak në kuadër të Ministrisë së FSK-së, Sejdi Geci, u.d të komandantit të Stacionit Policor në Podujevë, toger Naim Latifi dhe përfufaqësuesi i Kryqit të Kuq të Podujevës.
Esenca i këtij takimi ishte përgatitja dhe koordinimi i punëve për mbajtjen e një ushtrimi fushorë ndërinstitucional me emrin “Luani i Shkathët 3”. Ky ushtrim që do të mbahet më 10 dhe 11 nëntor të këtij viti ka për qëllim krijimin e aftësive menaxhuese dhe koordinuese ndërinstitucionale në rast të ndonjë tërmeti të mundshëm. Në këtë ushtrim do të simulohet gjendja menjëherë pas një tërmeti të fuqishëm me pasoja shkatërruese, ku pikëveprimi do të jetë në fshatin Orllan te Liqeni i Batllavës, me ç’rast do të bëhet koordinimi i ndërhyrjes së shpejtë të FSK-së, Sektorit të Mbrojtjes dhe Shpëtimit të komunës së Podujevës, Policisë së Kosovës dhe Kryqit të Kuq. Aty do të simulohet gjendja pas shkatërrimit të digës së liqenit nga tërmeti, rrëshqitja e dheut, dëmtimi i rrugëve etj. dhe gjoja si pasojë e kësaj do të reagohet me ushtrimin në shpëtimin e banorëve të goditur nga këto fatkeqësi dhe evakuimin e tyre.
Nga ky takim u tha se me koordinimin që jemi duke e bërë jemi të bindur se do ta realizojmë me sukses këtë ushtrim fushor, nga i cili do të dalim më të përgatitur në përballimin e situatave të tilla në rast se ato ndodhin.
als_Latn als_Latn als_Latn